hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
Hova érdemes tüsszenteni | Cédrus Patika
Egy felnőtt évente átlagosan 2-5 alkalommal fázik meg és lesz náthás. Ezek egy része elkerülhető lenne rendszeres kézmosással, ha pedig mégis megfáztunk, a legolcsóbb enyhe sós oldattal felvenni a harcot a torokban, orrban élő kórokozók ellen.
Egy felnőtt évente átlagosan 2-5 alkalommal, egy óvodás vagy egy kisiskolás pedig 7-10 alkalommal fázik meg, és lesz náthás. További tünetek lehetnek az enyhe fejfájás, a torokfájás, a köhögés, a tüsszögés, az orrdugulás és a levertség. A statisztikák szerint a nagyvárosban élők többet betegek, mint a vidékiek, valamint gyakrabban lesznek megfázási tüneteket okozó vírusok áldozatai a sokat tömegközlekedők.
A legolcsóbb megelőzés a kézmosás
Az, hogy egy évben ki hányszor fertőzödik meg, természetesen nagyban függ az immunrendszere általános állapotától, azt pedig befolyásolja, hogy mennyit mozog, fogyaszt-e tápanyagokban gazdag élelmiszereket (külünösen zöldséget-gyümölcsöt), és hogy szán-e elegendő időt a pihenésre.
Igazolt továbbá, hogy a téli vírusfertőzések nagy része megelőzhető lenne rendszeres kézmosással: a fertőző betegségeknek mintegy 80 százaléka terjed érintés útján. Különösen a telefonok, számítógépek, kilincsek, csapok, tömegközlekedési eszközök fogantyúi, áruházak bevásárlókocsi remek átszállóhelyei a vírusoknak, bektériumoknak.
Ráadásul egy friss felmérés szerint csupán az emberek 5 százaléka mossa meg wc-használat után helyesen (szapannal, legalább 20 másodpercig a kéz minden felületét átdörzsölve) a kezét, és a többség nem mos kezet hazaérkezést követően, illetve főzés előtt sem, így nem nehéz a család minden tagját megfertőzni. Különösen fontos lenne az alapos kézmosás, ha a család valamely tagja már megfázásban vagy influenzában szenved.
Ne a tenyerünkbe tüsszögjünk!
Ugyancsak a cseppfertőzéssel járó betegségek megelőzésének módja, ha tüsszentéskor és köhögéskor nem a kezünket tesszük az orrunk, illetve szánk elé, hanem zsebkendőt használunk, amit használat után eldobunk. A szakemberek szerint zsebkendő hiányában szerencsésebb inkább a könyökhajlatba köhögni, tüsszenteni, mint a tenyerünkbe.
Ám ha mégis kezünkbe tüszentettünk, köhögtünk, próbáljuk legalább kerülni mások, illetve saját arcunk érintését, mivel a vírusok sokszor a szembe, orrba vagy szájba jutva férkőznek át az immunrendszer védőpajzsán. Különösen gyerekek megfertőződésében játszik fontos szerepet az arc megérintése.
Végül az igazoltan hatásos szerek a megfázás megelőzésében: a rendszeres C- és D-vitamin-bevitel, a bíbor kasvirág kivonat és a ginzeng.
A fájó torkot a legolcsóbb sós vízzel öblögetni
Ha mégis megfáztunk, a legfontosabb a bőséges folyadékbevitel, különösen a meleg italok (tea, nem túl sűrű leves, meleg mézes-citromos víz). A forró italok ugyanis a folyadékpótlás mellett az orrdugulás elhárításában is segítenek.
A népi gyógymódok közül a forró csirkehúsleves használ leginkább: nemcsak gyulladáscsökkentő hatással bír, a melegsége miatt a nyálka mozgásának átmeneti gyorsításával enyhíti az orrdugulást is.
A recept nélkül kapható sós orrcseppek és orrspray-k, valamint az enyhe (1 százalékos) sóoldattal történő toroköblögetés szintén a hatékony tünetenyhítő módszerek közé tartoznak. Kisgyermek esetében cseppentsünk az egyik orrlyukba pár cseppnyi sós orrcseppet, majd szívjuk ki az orrlyukat gumiballonos pipettával: ehhez össze kell nyomni a gumiballont, és fél-egy centiméternyire bedugni a pipettát az orrlyukba, majd lassan felengedni a gumiballont. Nagyobb gyermekeknél a sós orrspray is jó szolgálatot tesz.
A megfázás kezelésében igazoltan segítenek továbbá a cink tartalmú készítmények, valamint a már említett ginszeng, bíbor kasvirág, és a nagy dózisú C-vitamin is lerövidítheti a gyógyulást.
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign